DA Den Europæiske Unions Tidende C 294/15

Offentliggørelse af en ansøgning i henhold til artikel 17, stk. 6, i Europa-Parlamentets og Rådets forordning (EF) nr. 110/2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89

(2017/C 294/09)

Denne offentliggørelse giver ret til at gøre indsigelse mod ansøgningen, jf. artikel 17, stk. 7, i Europa-Parlamentets og Rådets forordning (EF) nr. 110/2008 (1).

HOVEDSPECIFIKATIONERNE I DEN TEKNISKE DOKUMENTATION

»ГРОЗДОВА РАКИЯ ОТ ТЪРГОВИЩЕ«/»GROZDOVA RAKYA FROM TARGOVISHTE«

ЕU-nr.: PGI-BG-01864 — 7.1.2014

1. Geografisk betegnelse, som skal registreres

»Гроздова ракия от Търговище«/»Grozdova rakya from Targovishte«

2. Spirituskategori

Винена дестилатна спиртна напитка/Vinbrændevin

3. Beskrivelse af spiritussen

3.1. Produktets fysiske, kemiske og/eller organoleptiske egenskaber

Vinbrændevin med den geografiske betegnelse »Гроздова ракия от Търговище«/»Grozdova rakya from Targovishte« har en lysegul farve, en behagelig aroma af vanilje og en harmonisk, mild smag. Dens særlige fysisk-kemiske og organoleptiske kendetegn stammer fra følgende faktorer: råvarerne, det geografiske område, produktionsmetoden og den menneskelige faktor, hvor der anvendes gode fremstillingspraksis og traditioner kombineres med moderne teknologi.

3.2. Særlige kendetegn (i forhold til anden spiritus fra samme kategori)

Vinbrændevin med den geografiske betegnelse »Гроздова ракия от Търговище«/»Grozdova rakya from Targovishte« fremstilles via en traditionel, bulgarsk metode og har følgende fysisk-kemiske egenskaber:

— et alkoholindhold udtrykt i volumen på mindst 40 %

— et indhold af flygtige stoffer (højere alkoholer, totalsyrer, estere og aldehyder) på 267-365 g pr. hl ren alkohol (100 % volumen)

— et metanolindhold på højst 120 g pr. hl ren alkohol (100 % volumen).

Destillatet lagres i fade af træ, som bidrager til drikkevarens særegne smag. Der anvendes blødgjort mineralvand til at fortynde vindestillatet, hvilket også bidrager til smagen.

4. Geografisk område

Vinbrændevin med den geografiske betegnelse »Гроздова ракия от Търговище«/»Grozdova rakya from Targovishte« fremstilles i provinsen Targovishte, der befinder sig på den østlige del af Donausletten. Vindyrkningsarealerne befinder sig i seks områder i kommunen Targovishte, der tilhører landsbyerne Kralevo, Dalgach, Ovcharovo, Pevets, Strazha og Ruets.

5. Metoden, som spiritussen fremstilles efter

Vinbrændevin med den geografiske betegnelse »Гроздова ракия от Търговище«/»Grozdova rakya from Targovishte« fremstilles af følgende druesorter:

— hvide — Chardonnay, Rkatsiteli, Muscat Ottonel, Dimyat, Tamyanka, Traminer, Sauvignon Blanc, Aligoté, Riesling Italico

— røde — Cabernet Sauvignon og Pamid.

Fremstillingen begynder ved at høste druerne. Ved modtagelsen klassificeres de efter sort, generelt ydre udseende og sukkerindhold, og derefter presses de. Efter presning udblødes massen i rotationssigter i 4-12 timer. Druemosten proces klares derefter, og den klare del videreføres til gæring. Alkoholgæringen tager ca. 20 dage ved en temperatur på mellem 14 og 18 °С. Den færdigbearbejdede vin transporteres til én eller to gange destillation i K-5-destillationskolonner ved mindre end 65 % volumen. K-5-destillationssystemet er af bulgarsk design. Vindestillatet heraf lagres i separate beholdere til lagring i egetræsfade og blanding (forskæring)

6. Sammenhæng med det geografiske miljø eller oprindelse

6.1. Nærmere oplysninger om det geografiske område eller oprindelse af relevans for sammenhængen

Det geografiske område er overvejende bakket eller bølgende. Landskabet ligger i gennemsnit mellem 200 og 520 m over havet. Der er et mildt, tempereret klima med påvirkning fra havet. Efteråret er varmt, tørt og langt, hvilket i høj grad fremmer akkumuleringen af sukker i druerne. Den årlige gennemsnitstemperatur i området er ca. 10,7 °C. Ud fra den gennemsnitlige årlige nedbør falder de største nedbørsmængder sent i foråret og tidligt om sommeren. Jorden i området består af sandet-leret chernozem og grå skovjord.

6.2. Særlige kendetegn ved spiritussen, der kan knyttes til det geografiske område

Vinbrændevin med den geografiske betegnelse »Гроздова ракия от Търговище«/»Grozdova rakya from Targovishte« fremstilles i provinsen Targovishte, hvor en gunstig kombination af topografien, jordarterne og klimaet bidrager til, at druerne når en optimal høstmodenhed, og gør det muligt at dyrke druer af høj kvalitet. Mange af drikkevarens kendetegnende egenskaber skyldes det særlige egetræ fra arten Quercus Frainetto (ungarsk eg), som bruges til at fremstille de fade, hvori destillatet lagres. Til at fortynde destillatet bruges der blødgjort mineralvand fra Boaza-kilden 8 km sydvest for byen Targovishte. Efterfølgende blanding giver et produkt af høj kvalitet med stabile organoleptiske egenskaber: en lysegul farve, en behagelig aroma af vanilje og en harmonisk, mild smag. Druernes aromatiske stoffer, der kendetegner drikkevarens aroma og bouquet, bevares ved at anvende både traditionelle og moderne produktionsmetoder.

7. EU- eller nationale/regionale bestemmelser

I Bulgarien er proceduren for godkendelse af spiritus med geografisk betegnelse fastsat i afsnit VII, »Fremstilling af spiritus med geografisk betegnelse«, og kapitel ni, »Spiritus«, i loven om vin og spiritus, der blev offentliggjort i den bulgarske statstidende nr. 45 af 15. juni 2012.

»Гроздова ракия от Търговище«/»Grozdova rakya from Targovishte« blev godkendt som vinbrændevin med geografisk betegnelse i økonomiministerens bekendtgørelse nr. T-RD-27-13 af 27. november 2013, som blev offentliggjort på Økonomiministeriets websted: http://www.mi.government.bg/bg/library/zapoved-za-utvarjdavane-na-vinena-destilatna-spirtna-napitka-grozdova-rakiya-s-geografsko-ukazanie-t-68-c28-m361-1.html

8. Ansøger

Medlemsstat, tredjeland eller juridisk/fysisk person:

Република България, Министерство на икономиката/Republikken Bulgarien, Økonomiministeriet

— Fuldstændig adresse (gadenavn og -nummer, postnummer og by, land): гр. София 1052, ул. »Славянска« № 8, Република България/Slavyanska Street 8, 1052 Sofia, Bulgarien.

9. Særlige mærkningsregler

Reglerne for mærkning af spiritus med geografisk betegnelse, der er fremstillet i Bulgarien og er tiltænkt det bulgarske marked, er fastsat i artikel 170, stk. 1, og artikel 172, stk. 1, i loven om vin og spiritus.

(1) EUT L 39 af 13.2.2008, s. 16.